Sofaer, tomme flasker, pap, gammelt jern og andet skidt og skrammel ligger hver eneste dag og fylder ved siden af skraldecontainerne i Aarhus.

- Der er en eller anden kultur om, at man bare smider det ud på gaden, og så forsvinder det af sig selv, siger Stefan Rasmussen, der er beboer i Øgaderne i Aarhus.

Hos byrådet erkender man, at det er et stort problem.

- Det irriterer mig hver eneste gang, jeg ser noget ligge og flyde, siger Steen B. Andersen (S), der er medlem af Teknisk Udvalg i Aarhus Kommune.

Børnehavebørn samlede skrald ind langs togskinnerne

Men kommunen bærer faktisk en del af ansvaret for problematikken. For trods tydelig skiltning og kampagner, er det ikke gået op for borgerne i Aarhus, at det er relativt nemt at få kommunen til at komme og hente storskraldet.

- Vi må erkende, at vi også er en del af det, for vi har jo sat vores containere ud i det offentlige rum, og derfor har vi også et ansvar for at rydde op for dem, der ikke kan finde ud af det, siger affaldvarmechef i kommunen, Bjarne Munk Jensen.

Se hele indslaget i videoen øverst i artiklen.